Adéla (speváčka)

Adéla (štýlizované veľkými písmenami), vlastným menom Adéla Jergová (* 27. november 2003), je slovenská speváčka, skladateľka a tanečníčka pôsobiaca v USA. V roku 2023 sa zúčastnila programu Dream Academy organizovaného spoločnosťami Hybe Corporation a Geffen Records, súťaže o zaradenie do globálnej dievčenskej skupiny Katseye. Do finálnej zostavy sa však nedostala. Jej sólová hudobná kariéra sa začala v roku 2024 vydaním debutového singla „Homewrecked“, po ktorom nasledoval singel „Superscar“. V roku 2025 podpísala zmluvu s vydavateľstvom Capitol Records a 22. augusta 2025 vydala svoje debutové EP s názvom The Provocateur. V roku 2026 bude predskokanom americkej speváčky Demi Lovato na turné It's Not That Deep.

 Život a kariéra 
 Detstvo 
Adéla Jergová sa narodila 27. novembra 2003 v Bratislave. Vo veku troch rokov začala navštevovať hodiny baletu v Moskve. Od ôsmich rokov sa učila anglicky sledovaním amerických televíznych seriálov a už v deviatich rokoch hovorila plynule.

Ako dieťa sa začala zaujímať o hudobnú produkciu a mastering. V mladosti sa presťahovala do Viedne, kde sa stala členkou Viedenského štátneho baletu, a neskôr do Londýna, aby navštevovala Anglickú národnú školu baletu.

 Začiatky kariéry 
V osemnástich rokoch sa prihlásila do reality šou Dream Academy spoločností Hybe Corporation a Geffen Records. V roku 2022 sa presťahovala do Los Angeles, aby sa mohla v roku 2023 súťaže zúčastniť. Počas prvej výzvy predviedla skupinový tanec na pieseň „Pink Venom“ od skupiny Blackpink, no bola jednou z prvých súťažiacich, ktoré boli vyradené. Víťazky neskôr vytvorili dievčenskú skupinu Katseye. Adéla sa objavila aj v dokumentárnom seriáli Pop Star Academy: Katseye na Netflixe, ktorý zachytával zákulisie súťaže a mal premiéru v roku 2024.

V septembri 2024 debutovala ako sólová interpretka so singlom „Homewrecked“, ktorý magazín Out zaradil medzi najlepšie skladby týždňa. Druhý singel „Superscar“ vyšiel v októbri 2024. Tretí singel „Machine Girl“, ktorý koprodukovala kanadská hudobníčka Grimes, bol vydaný vo februári 2025 spolu s videoklipom, v ktorom sa objavila aj herečka Sofia Wylie.

V máji 2025 Adéla oznámila, že podpísala zmluvu s Capitol Records a Polydor Records. V júli 2025 vydala singel „DeathByDevotion“ a zároveň oznámila svoje debutové EP The Provocateur, ktoré vyšlo 22. augusta 2025 spolu s videoklipom k piesni „SexOnTheBeat“. Následne oznámila turné s názvom „The ProvocaTour, Part I“, ktoré sa začalo v októbri 2025. Tiež sa má pripojiť ako predskokanka k turné It's Not That Deep Tour speváčky Demi Lovato.

 Diskografia 
 EP 
 Rok  Názov  2025  The Provocateur 
 Dátum vydania: 22. august 2025
 Formát: CD, digitálne stiahnutie, stríming
 Vydavateľstvo: Capitol Records, Polydor Records

 Single 
 Rok  Názov  Umiestnenie v rebríčkoch Album/EP SK RADIO  TOP 100 Vrcholové pozície singlov Adély v rebríčku TOP 100 najhranejších singlov v slovenských rádiách:

  2024  „Homewrecked“ — The Provocateur (EP) „Superscar“ — 2025  „Machine Girl“  55 „DeathByDevotion“ — „SexOnTheBeat“  57 "—" Označuje titul, ktorý sa neumiestnil v rebríčku, alebo nebol vydaný v tejto krajine.

 Videografia 
RokNázovRežisér(i)Album/EP2024 „Homewrecked“Emily OresteThe Provocateur (EP) „Superscar“Likeromeo, Miguel Zárate a Adéla Jergová2025 „Machine Girl“Mitch deQuilettes „DeathByDevotion“St Clair Bryant „SexOnTheBeat“91 Rules

 Umelecký štýl a vplyvy 
Adélina hudba je klasifikovaná ako pop. Svoje texty opisuje ako „zveličené verzie skutočných udalostí“ zo svojho života. Za svoje hudobné vzory uvádza Beyoncé, Lady Gagu, Imogen Heap a Arianu Grande. K spevu ju inšpirovali interpretky ako Mariah Carey, Whitney Houston, Céline Dion, Patti LaBelle a Aretha Franklin.

 Koncertné turné 
 The ProvocaTour (2025)
Ako predskokan
 Demi Lovato – It's Not That Deep Tour (2026)

 Referencie 

 Externé odkazy 

 Adéla Jergova na AllMusic
 Adéla Jergová na Discogs


Kategória:Slovenské popové speváčky
Kategória:Slovenské tanečnice
Kategória:Osobnosti z Bratislavy